Pasiphae (Mond)
D'Pasiphae (au Pasiphaë oder Jupitermond VIII) isch ein vu dr grössere ussere Zwergmönd vum Planet Jupiter.

Entdeckig 
D'Pasiphae isch am 27. Jänner 1908 vum Astronom Philibert Jacques Melotte entdeckt worre. 
Si isch erschtmols uf photographische Platte gfunde worre, wo in dr Naacht vum 28. Februar 1908 am Royal Greenwich Observatory (England) beliechtet worre sin. D'Undersuechig vu andere Platte het zeigt, dass des Objekt scho am 27. Jänner ufgnu worre gsi isch. Wil zuenächscht nit chlar gsi isch, ob es sich um e Asteroid oder Mond ghandelet het, het's die vorläufig Bezeichnig 1908 CJ erhalde. Am 10. April het schliesslich d'Entdeckig vume achte Mond bim Jupiter bestätigt werre chänne. 

Daift worre isch der Mond uf d'Pasiphae, dr Gatti vum Minos un Mueder vum Minotauros us dr grichische Mythologi. 
Ihre offizielle Namme het si erscht 1975 erhalde, vorcher isch si as Jupitermond VIII bezeichnet worre.

Bahndate 
D'Pasiphae umchreist dr Jupiter ime middlere Abstand vu 23.624.000 km in 743 Däg, 15 Stund un 7 Minüte. D'Bahn wiist e starchi Exzentrizität vu 0,4090 uf. Mit ere Neigig vu 151,431° isch d'Bahn retrograd, d. h., der Mond beweggt sich entgege vu dr Rotationsrichtig vum Jupiter um dr Planet. 

D'Pasiphae isch die Nammenspatroni vu ere Gruppe vu Jupitermönd, wo sich uf ähnliche Bahne bewege. D'Pasiphae-Gruppe het 2005 drizehn bekannti Mitglider gha, wobi d'Pasiphae s'gröscht isch.

Physikalischi Date 
D'Pasiphae besitzt e middlere Durmesser vu guet 60 km.  Ihri Dichte wird under dr Anahm vum e Ufbau us silikatischem Gstei uf 2,6 g/cm3 gschätzt.
D'Pasiphae wiist e sehr dunkli Oberflächi mit ere Albedo vu 0,04 uf, d. h., numme 4 % vum igstrahlte Sunneliecht werre reflektiert. Ihri schinbar Helligkeit betrait 17,0m.
Die mittlere Temperatur an ihrer Oberflächi betrait -102° Celsius.

Weblink 
 Monthly Notices of the Royal Astronomical Society, Vol. 68, p.373 (März 1908)
 Monthly Notices of the Royal Astronomical Society, Vol. 68, p.456 (April 1908)
 Publications of the Astronomical Society of the Pacific, Vol. 20, No. 120, p.184 (Juni 1908)
 International Astronomical Union Circular #2846

Jupitermond